Opettajan opas

Vesi- ja jääturvallisuus tutuksi -oppimiskokonaisuus



**Mitä**

Vesi- ja jääturvallisuus tutuksi oppimiskokonaisuus tutustuttaa oppijan vesi- ja jääturvallisuuden keskeisiin teemoihin ja harjoituttaa aiheeseen liittyviä tärkeitä käytännön taitoja. Kaikissa vaiheissa harjoitellaan ryhmässä työskentelyn ja vastuun ottamisen taitoja sekä teknologian hyödyntämistä tarkoituksenmukaisesti.

Katso Opettajalle-video: <https://www.thinglink.com/video/1440264638892605441>



**Kenelle**

Oppimiskokonaisuus on suunnattu erityisesti alakoululaisille.

**Kesto**

Oppimiskokonaisuus sisältää kokonaisuudessaan tekemistä noin 15 tunniksi. Opettaja voi kuitenkin valita yksittäisiä vaihteita tai yksittäisiä tehtäviä ja yhdistellä niitä tarpeen mukaan joustavasti käytettävissä olevan ajan puitteissa.

**Tavoitteet**

Oppimiskokonaisuuden tavoitteena on hahmottaa vesi- ja jääturvallisuus ilmiönä sekä ymmärtää omien valintojen ja toiminnan merkitys vesi- ja jääturvallisuuden näkökulmasta.

Oppimiskokonaisuus tukee erityisesti laaja-alaisen osaamisen kehittymistä. Kokonaisuus sisältää suunnittelua, tiedonhakua, dokumentointia, ryhmässä toimimista sekä itsestä ja ympäristöstä huolehtimista. Lisäksi luovuuden ja vaikuttamisen teemat nousevat esiin.

***Yleiset tavoitteet***

Oppimiskokonaisuuksissa oppilas oppii

* hahmottamaan, mitä vesi- ja jääturvallisuus tarkoittaa
* hahmottamaan, miten vesi- ja jääturvallisuuteen liittyvät asiat näkyvät omassa lähiympäristössä
* ymmärtämään, miksi vesi- ja jääturvallisuuden aihealue on tärkeä
* vesi- ja jääturvallisuuden peruskäsitteistöä ja -välineistöä
* vesi- ja jääturvallisuuteen liittyviä tilanteita ja sitä, miten näissä tilanteissa tulee toimia
* liittämään vesi- ja jääturvallisuuden osaksi omaa arkeaan ja
* tiedostamaan oman toiminnan merkityksen vesi- ja jääturvallisuuden toteutumisessa omassa arjessaan.

***Oppilas oppii myös laaja-alaisia taitoja kuten***

* vuorovaikutus- ja yhteistyötaitoja
* oppimaan oppimisen taitoja ja luovuutta
* ajattelu- ja vaikuttamistaitoja
* monilukutaitoa
* oma-aloitteista tiedonhakua
* itsenäistä työskentelyä ja ryhmätyöskentelyä
* kertomaan tiedoistaan ja havainnoistaan muille.

**Materiaalin rakenne**

* Verkkosivusto osoitteessa [www.vesiturvallisuus.fi](http://www.vesiturvallisuus.fi) ohjaa oppilaiden tekemistä. Se sisältää kaikki oppilaan tarvitsemat ohjeet sekä videot ja työskentelyä ohjaavat kysymykset.
* Sivustoa voi käyttää luokassa esitysmateriaalina ja esimerkiksi videot on helppo katsoa yhdessä isolta näytöltä.
* **Tervetuloa oppimaan** -osiosta löydät oppimisprosessikartan, joka on visuaalinen kuvaus materiaalista. Voit joko heijastaa sen luokan digitaaliselle seinälle tai ladata ja tulostaa.



Tehtävät on jaettu viiden otsikon alle:

|  |  |  |
| --- | --- | --- |
|  | **1. Vesi tutuksi** | Oman kokemuksen ja lähiympäristöä tutkimalla liikkeelle. Perustietoa vedestä. |
|  | **2. Mitä vesi- ja jääturvallisuus tarkoittaa?** | Faktoja ikätasolle sopivasti sekä tiedonhakutehtäviä ryhmissä. Hankitun tiedon jakaminen muille.  |
|  | **3. Harjoitellaan pelastustaitoja** | Aihetta syvennetään ryhmätöillä ja harjoitellaan taitoja käytännössä. Toiminnallista tekemistä.  |
|  | **4. Vaikutetaan asenteisiin** | Hankitaan tietoa ja tehdään vaikuttava tuotos ryhmissä. Luovuus ja TVT-taidot korostuvat. |
|  | **5. Oppiminen jatkuu** | Lisää tehtäviä kotona tai koulussa tehtäväksi. |

**Ennen kuin aloitat**

* Tehtäviä tehdään paljon ryhmissä, joten mieti ryhmät etukäteen.
* Käy materiaali läpi ja
	+ mieti tilat, jossa työskennellä, osa tehtävistä on hyvä suorittaa liikuntasalissa tai ulkona
	+ mieti välineet, joita tarvitaan.
* Mieti dokumentointitapa sekä kuvaamista tai äänittämistä vaativissa tehtävissä tarvittavat laitteet (vähintään 1 laite / ryhmä).
* TVT-taitoja, joihin materiaali kannustaa:
	+ kuvien ottaminen ja tallentaminen
	+ kansioiden/tiedostojen luominen ja yhteismuokkaus
	+ internetin käyttö tiedonhaussa
	+ digitaalisen esityksen luominen ja muokkaaminen yhdessä
* Ennakkotehtävät on suunniteltu kotitehtävinä tehtäviksi.
* Tehtäviä on paljon, ja niistä on helppo valita luokalle sopivimmat tehtävät suoritettavaksi.
* **Tietoa-osiosta** löytyy perustietoa eri vaiheisiin. Materiaali kannustaa myös muihin tiedonhankitapoihin.

**Tarvittavia välineitä ja toteutuspaikkoja**

|  |  |
| --- | --- |
| **1. Vesi tutuksi**  | **Tarvittavat välineet, toteutuspaikka (jos ei ole luokka)** |
| 1.4 Tehkää ryhmässä | b. muoviämpäri tai tyhjiä maito- tai mehupurkkeja, mehupillejä tai tikkuja, pakkassää |
|  | c. kartta lähiympäristöstä |
|  | d. kävely lähiympäristössä |
| **2. Mitä vesi- ja jääturvallisuus tarkoittaa?** | **Tarvittavat välineet, toteutuspaikka (jos ei ole luokka)** |
| 2.5 Testataan opittua | Kahoot-tehtävä, vastaamiseen digilaitteet |
| **3. Harjoitellaan pelastustaitoja** | **Tarvittavat välineet, toteutuspaikka (jos ei ole luokka)** |
| 3.1 Ennakkotehtävä | a. kanisteri tai kangaspussi ja paino (voi olla vaikka herne- tai makaronipussi, pieni pallo tms.), narua tai köyttä |
| 3.2 Tutustukaa aiheeseen | a. pelastusliivit |
|  | f. jätesäkkejä tai liukureita, köyttä, naskaleita tai tilaa jääturvallisuuspaketti anne.hiltunen@suh.fi; talvella, luistinradalla tai jääkentällä suoritettava tehtävä |
| 3.3. Toimintarata | lämpömittari, asioita esim. ämpäreitä, pelastusliivit, kuva vaaranpaikoista (heijastettuna tai tulostettuna, kuva löytyy Tervetuloa oppimaan -sivulta), heittoliina (kangaspussi ja paino ja naru käy hyvin) |
| **4. Vaikutetaan asenteisiin** | **Tarvittavat välineet, toteutuspaikka (jos ei ole luokka)** |
| Koko vaiheen ajan | digilaitteita  |

**2.5 Tietovisat: Kahoot-linkit**

1. Vesiturvallisuusvisa [opettajan linkki]

<https://create.kahoot.it/share/d5757d41-e3d3-4b3c-9d90-382e3ff9220a>

1. Jääturvallisuusvisa [opettajan linkki]

<https://create.kahoot.it/share/b109222a-d52c-4ede-b4b6-0c3cc5fe5991>

**4.1 Asennekyselyn kysymykset**

Toteuta kysely haluamallasi alustalla.

Kysymykset:

1. Arvioi omaa uimataitoasi seuraavan asteikon mukaan.
* En osaa uida ollenkaan.
* Osaan uida 10 metriä.
* Uin vähintään 25 metriä.
* Uin vähintään 50 metriä.
* Uin vähintään 200 metriä tai enemmän.
1. Mielestäni...
* uimataito on tärkeä taito, jonka haluan oppia hyvin.
* ei ole niin väliä osaanko uida vai en.

1. Menen jäälle...
* heti kun se on jäässä.
* vasta kun olen varma, että jää kantaa.
* yksin.
* vain, jos en ole yksin.

1. Rannalla…
* en koskaan hyppää veteen, jos en tunne paikkaa.
* uin aina mahdollisimman kauas.
* uin aina rannan suuntaisesti.
* uin aina kaverin kanssa.

1. Veneessä…
* käytän aina pelastusliivejä.
* käytän joskus pelastusliivejä.
* istun aloillani ja rauhassa.
* seison ja heilun mahdollisimman paljon.

**Palaute oppimiskokonaisuudesta**

Vesi- ja jääturvallisuus tutuksi -oppimiskokonaisuus on avoin, eikä vaadi kirjautumista. Olisimme kuitenkin kiitollisia, jos voisit auttaa meitä sisällön kehittämisessä ja materiaalien käytön tilastoinnissa vastaamalla oheiseen kyselyyn. Tämä vie n. 1–2 minuuttia aikaasi:

<https://q.surveypal.com/Vesi--ja-jaaturvallisuus-tutuksi--oppimiskokonaisuus>